**บทที่ 1**

**ความเป็นมาของคณะครุศาสตร์**

**ประวัติความเป็นมาของคณะครุศาสตร์**

คณะครุศาสตร์ มหาวิทยาลัยราชภัฏธนบุรี เกิดขึ้นในนามโรงเรียนฝึกหัดครูอาชีวศึกษา ตั้งอยู่เลขที่ 172 ถนนอิสรภาพ แขวงวัดกัลยาณ์ เขตธนบุรี กรุงเทพมหานคร 10600 มีความเป็นมาโดยย่อดังนี้

พ.ศ. 2491 กระทรวงศึกษาธิการได้ประกาศตั้ง “โรงเรียนฝึกหัดครูอาชีวศึกษา” เมื่อวันที่ 8 กรกฎาคม 2491 โดยมีวัตถุประสงค์เดิมมุ่งผลิตครูให้กับโรงเรียนในสังกัดกรมอาชีวศึกษา แต่เนื่องจากยังไม่มีสถานที่เป็นของตนเอง จึงฝากนักเรียนหญิงให้เรียนที่โรงเรียนการช่างสตรีพระนครใต้ และนักเรียนชายฝากเรียนที่โรงเรียนช่างก่อสร้างอุเทนถวาย

พ.ศ. 2495 ใช้ชื่อใหม่ว่า “โรงเรียนฝึกหัดครูสตรีอาชีวศึกษา” กรมอาชีวศึกษาได้ซื้อบ้านและที่ดินของเจ้าพระยาพลเทพ สรรพเสพเสนาบดี ศรีเกษตราภิบาล ผลาผลธัญญาหารอุดมสมบูรณ์ คณิตศาสตร์ มหาอำมาตย์โกมารกุล วรุณเทพมุรธาธร เกียรติกำจรกัลยาณวัตร พุทธาทิรัตนตรัย คุณธาดา อุดมเมตตาชวาศัย อภัยพิริยบรากรมพาหุมุสิกนาม (เฉลิม โกมารกุล ณ นคร) เสนาบดีกระทรวงเกษตราธิการ ซึ่งเป็นที่ตั้งของมหาวิทยาลัยในปัจจุบัน มีเนื้อที่ 1,968 ตารางวา และก่อสร้างอาคารต่างๆ นับเป็นการลงหลักปักฐาน

พ.ศ. 2498 โรงเรียนฝึกหัดครูสตรีอาชีวศึกษาแห่งนี้ได้โอนมาสังกัดกรมการฝึกหัดครูและยังคงผลิตครูอาชีวศึกษาอยู่จนถึง พ.ศ. 2500 ระหว่างนี้ได้มีการจัดซื้อที่ดินเพิ่มเติมรวมกับของเดิม จึงมีพื้นที่ทั้งสิ้น 2,358 ตารางวา

พ.ศ. 2504 กระทรวงศึกษาธิการได้ประการเปลี่ยนชื่อจากโรงเรียนฝึกหัดครูสตรีอาชีวศึกษามาเป็น “โรงเรียนฝึกหัดครูธนบุรี” เปิดสอนนักศึกษาระดับประกาศนียบัตรวิชาการศึกษา (ป.กศ.)

พ.ศ. 2513 กรมการฝึกหัดครูประกาศยกฐานะโรงเรียนฝึกหัดครูธนบุรีเป็น “วิทยาลัยครูธนบุรี”   
เปิดสอนนักศึกษาถึงระดับประกาศนียบัตรวิชาการศึกษาชั้นสูง (ป.กศ.สูง)

พ.ศ. 2519 วิทยาลัยครูธนบุรี สามารถผลิตครูได้ถึงระดับปริญญาตรี เปิดสอนหลายสาขาวันที่ 14 กุมภาพันธ์ 2535 พระบาทสมเด็จพระเจ้าอยู่หัวได้ทรงพระกรุณาโปรดเกล้าฯ พระราชทานชื่อสถาบันราชภัฏเป็นชื่อสถาบันการศึกษาในกรมการฝึกหัดครู แทนชื่อวิทยาลัยครู

พ.ศ. 2521 เปิดสอนระดับปริญญาตรี สาขาวิชาการศึกษา หลักสูตร ค.บ. 2 ปี วิชาเอกวิทยาศาสตร์ทั่วไป เป็นครั้งแรกทั้งภาคปกติและภาคนอกเวลา และขยายเปิดวิชาเอกอื่นๆ เพิ่มขึ้นในปีต่อมา ในปีเดียวกันนี้วิทยาลัยครูธนบุรีงดรับบุคคลทั่วไปเข้าเรียนภาคนอกเวลา แต่รับครูประจำการและบุคลากรทางการศึกษา เข้าเรียนตามโครงการอบรมครูและบุคลากรทางการศึกษาประจำการ (อ.ค.ป.) โดยหน่วยงานต้นสังกัดเป็นผู้ส่งเข้ารับการอบรม มีทั้งระดับ ป.กศ. สูง และระดับ ค.บ. 2 ปี

พ.ศ. 2523 เปิดสอนระดับปริญญาตรี สาขาวิชาการศึกษา หลักสูตร 4 ปี (ค.บ. 4 ปี) โดยเปิดสอนวิชาเอกภาษาอังกฤษเป็นครั้งแรก

พ.ศ. 2526 เปิดสอนระดับปริญญาตรี สาขาวิชาการศึกษา (ค.บ. 2 ปี) 7 วิชาเอก ได้แก่ วิทยาศาสตร์ทั่วไป ภาษาไทย ภาษาอังกฤษ สังคมศึกษา คหกรรมศาสตร์ จิตวิทยาและการแนะแนวและการประถมศึกษา ซึ่งต่อมาได้ขยายการเปิดเป็นระดับ ค.บ. 4 ปี ในวิชาเอกดังกล่าวด้วย ยกเว้นวิชาเอกคหกรรมศาสตร์ ยังคงเปิดสอน ค.บ. 2 ปี

พ.ศ. 2528 เปิดรับนักศึกษาภาคนอกเวลาโครงการ กศ.บป. (การจัดการศึกษาสำหรับบุคลากรประจำการ) แทนโครงการ อ.ค.ป. ซึ่งเพิ่มเปิดสอนนักศึกษาสาขาต่างๆ นอกเหนือจากสาขาวิชาการศึกษา

พ.ศ. 2535 พระบาทสมเด็จพระเจ้าอยู่หัว ทรงพระกรุณาโปรดเกล้าฯ พระราชทานนามราชภัฏ   
เมื่อวันที่ 14 กุมภาพันธ์ 2538 และพระราชทานตราพระราชลัญจกรประจำพระองค์ ให้สถาบันราชภัฏได้อันเชิญมาเป็นตราสัญลักษณ์ของสถาบัน เมื่อวันที่ 6 มีนาคม 2538

พ.ศ. 2538 ได้เปลี่ยนชื่อจากวิทยาลัยครูเป็นสถาบันราชภัฎธนบุรี ได้รับพระราชทาน พระราชลัญจรประจำพระองค์เป็นสัญลักษณ์ ประจำสถาบันราชภัฏ เมื่อวันที่ 6 มีนาคม 2538

พ.ศ. 2544 เปิดสอนระดับปริญญาตรี 4 ปี สาขาวิชาการศึกษาเพิ่มขึ้น ในโปรแกรมวิชาการวัดผลการศึกษา คอมพิวเตอร์ศึกษา และคณิตศาสตร์ในปีต่อมา

พ.ศ. 2546 เปิดสอนระดับปริญญาตรี 5 ปี สาขาวิชาการศึกษา (ค.บ. 5 ปี) เป็นครั้งแรกตามนโยบายของรัฐบาล ได้แก่ โปรแกรมวิชาภาษาไทย ภาษาอังกฤษ คณิตศาสตร์ สังคมศึกษา และวิทยาศาสตร์ทั่วไป โดยมีนักศึกษาส่วนหนึ่ง จำนวน 30 คน ได้รับทุนสนับสนุนจากรัฐบาล เป็นนักศึกษาโปรแกรมวิชาสังคม 21 คน วิทยาศาสตร์ทั่วไป 3 คน และคณิตศาสตร์ 6 คน และได้เปิดสอนหลักสูตรประกาศนียบัตรบัณฑิตสาขาวิชาการบริหารการศึกษาตามนโยบายของรัฐบาลเป็นรุ่นแรก

พ.ศ. 2547 พระบาทสมเด็จพระเจ้าอยู่หัว ทรงพระกรุณาโปรดเกล้าฯ ให้สถาบันราชภัฏเปลี่ยนสถานภาพ เป็นสถาบันอุดมศึกษาที่เป็นนิติบุคคล สถาบันราชภัฏธนบุรี จึงเป็น มหาวิทยาลัยราชภัฏธนบุรี สังกัดสำนักงานคณะกรรมการการอุดมศึกษา กระทรวงศึกษาธิการ โดยมีผลบังคับใช้เมื่อวันที่ 15 มิถุนายน พ.ศ. 2547

พ.ศ. 2548 เปิดสอนที่มหาวิทยาลัยราชภัฏธนบุรีสมุทรปราการ โดยเปิดหลักสูตรครุศาสตรมหาบัณฑิต สาขาการบริหารการศึกษา และเปิดโครงการความร่วมมือทางวิชาการกับศูนย์การศึกษานอกโรงเรียน จังหวัดนครนายก ระดับปริญญาโท หลักสูตรครุศาสตรมหาบัณฑิต สาขาหลักสูตรและการสอน

พ.ศ. 2550 มีโครงการพิเศษร่วมกับโรงเรียนปราณบุรี อำเภอปราณบุรี จังหวัดประจวบคีรีขันธ์ และศูนย์เพชรเกษม 81 เปิดสอนหลักสูตรประกาศนียบัตรบัณฑิตวิชาชีพครู

พ.ศ. 2552 เปิดสอนหลักสูตรสาขาวิชาปฐมวัย (ค.บ. 5 ปี) ที่มหาวิทยาลัยราชภัฏธนบุรีสมุทรปราการ

พ.ศ. 2553 เปิดสอนระดับอนุบาลศึกษาปีที่ 1 ที่โรงเรียนสาธิตมหาวิทยาลัยราชภัฏธนบุรีสมุทรปราการ

พ.ศ. 2556 เปิดสอนหลักสูตรสาขาวิชาภาษาอังกฤษ (ค.บ. 5 ปี)

ปัจจุบันคณะครุศาสตร์ มีสำนักงานตั้งอยู่ที่อาคาร 2 หรืออาคารเฉลิมพระเกียรติ ชั้น 13 ได้เปิดสอนนักศึกษาระดับปริญญาตรี สาขาวิชาการศึกษา 7 หลักสูตร

หลักสูตรครุศาสตร์บัณฑิต 5 ปี 7 หลักสูตร ได้แก่ (1) คอมพิวเตอร์ศึกษา (2) สังคมศึกษา (3) วิทยาศาสตร์ทั่วไป (4) คณิตศาสตร์ (5) ภาษาไทย (6) การศึกษาปฐมวัย และ (7) ภาษาอังกฤษ หลักสูตรระดับบัณฑิตศึกษา 4 หลักสูตร ได้แก่ (1) ครุศาสตรมหาบัณฑิต สาขาวิชาการบริหารการศึกษา (2) ครุศาสตร์มหาบัณฑิต สาขาวิชาหลักสูตรและการสอน (3) ประกาศนียบัตรบัณฑิตวิชาชีพครู (4) ประกาศนียบัตรบัณฑิต สาขาวิชาการบริหารการศึกษา และเปิดสอนระดับอนุบาลศึกษาและระดับประถมศึกษาที่โรงเรียนสาธิตมหาวิทยาลัยราชภัฏธนบุรี สมุทรปราการ อีกด้วย

**ปรัชญา วิสัยทัศน์ พันธกิจ**

**ปรัชญา**

คุณธรรม นำคุณภาพ

**วิสัยทัศน์**

คณะครุศาสตร์ เป็นองค์กรมืออาชีพในการผลิต พัฒนาครู และบุคลากรทางการศึกษาที่มีความรู้ คู่คุณธรรม ก้าวทันเทคโนโลยี

**พันธกิจ**

1. ผลิต พัฒนาครูและบุคลากรทางการศึกษาให้มีความรู้ มีคุณธรรม เป็นผู้นำท้องถิ่นและก้าวทันเทคโนโลยี

2. พัฒนาระบบบริหารจัดการเรียนการสอนด้วยเทคโนโลยี

3. วิจัยสร้างองค์ความรู้สู่การแก้ปัญหา และการพัฒนาที่ยั่งยืน

4. สร้างเครือข่าย และให้บริการทางวิชาการแก่สังคม

5. พัฒนาบุคลากรในองค์กรให้มีศักยภาพ

6. ทำนุบำรุงศิลปวัฒนธรรม

**วัตถุประสงค์และเป้าหมาย**

**วัตถุประสงค์**

1. ผลิตครูและพัฒนาครูและบุคลากรทางการศึกษาให้มีคุณภาพระดับชาติ

2. เสริมสร้างและพัฒนานักศึกษาให้มีคุณลักษณะที่พึงประสงค์

3. วิจัยสร้างองค์ความรู้เพื่อพัฒนาการเรียนการสอนและพัฒนาท้องถิ่น

4. สร้างเครือข่ายการพัฒนาวิชาชีพครูสู่โรงเรียนและชุมชน

5. ร่วมเสริมสร้างโรงเรียนในเครือข่ายให้เข้มแข็ง

**เป้าหมาย**

1. บัณฑิตคณะครุศาสตร์ มีคุณธรรม มีความประพฤติและกิริยามารยาทเหมาะสมกับความเป็นครู มีความรู้และทักษะทางวิชาการและวิชาชีพครู มีความสามารถใช้ภาษาไทยและภาษาอังกฤษในการสื่อสาร และมีทักษะในการใช้เทคโนโลยีสารสนเทศ

2. คณะครุศาสตร์มีอาคารสถานที่และสิ่งอำนวยความสะดวกเพียงพอต่อการดำเนินงานตามพันธกิจอย่างมีประสิทธิภาพ

3. คณะครุศาสตร์เป็นผู้นำด้านการอนุรักษ์ สืบสาน พัฒนา เผยแพร่ศิลปวัฒนธรรม และภูมิปัญญาท้องถิ่น

4. คณะครุศาสตร์เป็นแหล่งบริการวิชาการ การพัฒนาวิชาชีพครู การเสริมสร้างกระบวนการเรียนรู้ และความเข้มแข็งของชุมชน และการวิจัยเพื่อพัฒนาวิชาชีพครู

5. บุคลากรของคณะครุศาสตร์ มีศักยภาพตามมาตรฐานอุดมศึกษา

6. คณะครุศาสตร์เป็นองค์กรคุณภาพที่บริหารจัดการด้วยระบบคุณภาพ

**บทที่ 2**

**ความสัมพันธ์ที่เชื่อมโยงกับการประกันคุณภาพ**

คณะครุศาสตร์มีภารกิจในด้านการผลิตบัณฑิตสาขาวิชาการศึกษา และพัฒนาศักยภาพบุคลากรทางการศึกษาและวิชาชีพครูระดับสูง สนองตอบต่อความต้องการของสังคมทั้งในภาครัฐและเอกชน สอดคล้องกับความต้องการกำลังคนในการพัฒนาประเทศ จากภารกิจดังกล่าวคณะครุศาสตร์จึงตระหนัก และพยายามที่จะจัดการศึกษาให้มีคุณภาพ และประสิทธิภาพเป็นที่ยอมรับของสังคม ดังนั้นเมื่อพระราชบัญญัติการศึกษาแห่งชาติ พ.ศ. 2542 ได้กำหนดความมุ่งหมายและหลักการสำคัญในการจัดการศึกษา ให้มีการกำหนดมาตรฐานการศึกษาและจัดระบบประกันคุณภาพการศึกษาในสถานศึกษา ทุกระดับและทุกประเภท มหาวิทยาลัยราชภัฏได้ประกาศนโยบายและแนวทางการประกันคุณภาพการศึกษาของสภาสถาบันราชภัฏ และมหาวิทยาลัยราชภัฏธนบุรีได้เร่งจัดดำเนินการประกันคุณภาพการศึกษาอย่างต่อเนื่องในฐานะที่เป็นเครื่องมือสำคัญอย่างหนึ่งของมาตรการพัฒนาการจัดการศึกษาของมหาวิทยาลัยให้บรรลุวัตถุประสงค์ สอดคล้องกับปรัชญา วิสัยทัศน์ และพันธกิจของมหาวิทยาลัยที่กำหนดไว้ คณะครุศาสตร์จึงเร่งดำเนินการประกันคุณภาพการศึกษา โดยได้กำหนดเป็นงานสำคัญประการหนึ่งของคณะครุศาสตร์ มีความสัมพันธ์ที่เชื่อมโยงกับเรื่องต่างๆ ดังนี้

**1. ความสัมพันธ์ที่เชื่อมโยงระหว่างมาตรฐานการศึกษากับการประกันคุณภาพ**

พระราชบัญญัติการศึกษาแห่งชาติ พ.ศ. 2542 แก้ไขเพิ่มเติม (ฉบับที่ 2) พ.ศ. 2545 ในหมวด 5 ที่ว่าด้วยการบริหารและการจัดการศึกษา มาตรา 34 ได้กำหนดให้คณะกรรมการการอุดมศึกษา มีหน้าที่พิจารณาเสนอมาตรฐานการอุดมศึกษาที่สอดคล้องกับความต้องการตามแผนพัฒนาเศรษฐกิจและสังคมแห่งชาติ และสอดคล้องกับมาตรฐานการศึกษาของชาติ คณะกรรมการการอุดมศึกษาได้จัดทำมาตรฐานการอุดมศึกษาเพื่อใช้เป็นกลไกระดับกระทรวง ระดับคณะกรรมการการอุดมศึกษาและระดับหน่วยงาน เพื่อนำไปสู่การกำหนดนโยบายของสถาบันอุดมศึกษาในการพัฒนาการอุดมศึกษาต่อไป มาตรฐานการอุดมศึกษาฉบับนี้ได้ใช้มาตรฐานการศึกษาของชาติที่เปรียบเสมือนร่มใหญ่เป็นกรอบในการพัฒนา โดยมีสาระสำคัญที่ครอบคลุมเป้าหมายและหลักของการจัดการศึกษาระดับอุดมศึกษาของไทยและเป็นมาตรฐานที่คำนึงถึงความหลากหลายของกลุ่มหรือประเภทของสถาบันอุดมศึกษา มหาวิทยาลัยราชภัฏธนบุรีได้นำไปใช้กำหนดพันธกิจและมาตรฐานของการปฏิบัติงาน และคณะครุศาสตร์ได้นำไปกำหนดเป็นพันธกิจและมาตรฐานปฏิบัติงานให้สอดคล้องกัน

มาตรฐานการอุดมศึกษาประกอบด้วยมาตรฐาน 3 ด้าน ได้แก่ มาตรฐานด้านคุณภาพบัณฑิต มาตรฐานด้านการบริหารจัดการการอุดมศึกษา และมาตรฐานด้านการสร้างและพัฒนาสังคมฐานความรู้และสังคมแห่งการเรียนรู้ มาตรฐานย่อยทั้ง 3 ด้านนี้ อยู่ในมาตรฐานการศึกษาของชาติที่ประกอบด้วยมาตรฐานย่อย 3 มาตรฐาน เช่นกัน คือ มาตรฐานที่ 1 คุณลักษณะของคนไทยที่พึงประสงค์ ทั้งในฐานะพลเมืองและพลโลก มาตรฐานที่ 2 แนวทางจัดการศึกษา และมาตรฐานที่ 3 แนวการสร้างสังคมแห่งการเรียนรู้/สังคมแห่งความรู้ มาตรฐานย่อยของมาตรฐานการอุดมศึกษาจะมีความสอดคล้องและสัมพันธ์กับมาตรฐานย่อยของมาตรฐานการศึกษาของชาติ เพื่อให้การพัฒนาคุณภาพและมาตรการศึกษาบรรลุตามจุดมุ่งหมายและหลักการของการจัดการศึกษาของชาติ

นอกจากมาตรฐานการอุดมศึกษาแล้ว คณะกรรมการการอุดมศึกษาได้จัดทำเกณฑ์มาตรฐานอื่นๆ ที่ส่งเสริมความเป็นอิสระและความเป็นเลิศของสถาบันอุดมศึกษา อาทิ เกณฑ์มาตรฐานหลักสูตรระดับอุดมศึกษา หลักเกณฑ์การขอเปิดและดำเนินการหลักสูตรระดับปริญญาในระบบการศึกษาทางไกล เพื่อส่งเสริมให้สถาบันอุดมศึกษาได้พัฒนาด้านวิชาการและวิชาชีพ รวมทั้งการพัฒนาและยกระดับมาตรฐานในการจัดการศึกษาระดับอุดมศึกษาให้มีความทัดเทียมและพัฒนาสู่สากล ตลอดจนสะท้อนให้เห็นถึงมาตรฐานคุณภาพการจัดการศึกษาในระดับอุดมศึกษา

เพื่อให้การจัดการศึกษาทุกระดับและทุกประเภท มีคุณภาพและมาตรฐานตามที่กำหนด พระราชบัญญัติการศึกษาแห่งชาติฯ ในหมวด 6 จึงได้กำหนดให้มีระบบการประกันคุณภาพการศึกษา ซึ่งประกอบด้วยระบบการประกันคุณภาพภายในและระบบการประกันคุณภาพภายนอก เป็นส่วนหนึ่งของกระบวนการบริหารจัดการศึกษา การพัฒนาระบบการประกันคุณภาพภายในระดับอุดมศึกษาได้คำนึงถึงมาตรฐานการศึกษาของชาติและมาตรฐานการอุดมศึกษาเป็นแนวทางในการพัฒนาตัวบ่งชี้ภายใต้องค์ประกอบคุณภาพ 9 ด้านที่เกี่ยวข้องกับการจัดการศึกษาอื่นๆ รวมถึงกรอบมาตรฐานคุณวุฒิระดับอุดมศึกษา แสดงในแผนภาพที่ 1

มาตรฐานการศึกษาของชาติ

มาตรฐานที่ 3

แนวการสร้างสังคมแห่ง

การเรียนรู้/สังคมแห่งความรู้

มาตรฐานที่ 2

แนวทางการจัดการศึกษา

มาตรฐานที่ 1

คุณลักษณะของคนไทย

ที่พึงประสงค์ทั้งในฐานะพลเมืองและพลโลก

มาตรฐานด้านการบริหารจัดการการอุดมศึกษาพ

มาตรฐานด้านการสร้างและพัฒนาสังคมฐานความรู้และสังคมแห่งการเรียนรู้พ

มาตรฐาน

การอุดมศึกษาพ

มาตรฐานด้านคุณภาพบัณฑิตพ

หลักเกณฑ์กำกับมาตรฐานรวมถึงกรอบมาตรฐาน

การประกันคุณภาพภายใน ภายใต้ตัวบ่งชี้ตามองค์ประกอบคุณภาพ 9 ด้าน

ผลผลิตทางการศึกษาที่ได้คุณภาพและมาตรฐาน

ภาพที่ 1 ความเชื่อมโยงระหว่างมาตรฐานการศึกษาและการประกันคุณภาพ

**2. การประกันคุณภาพการศึกษาที่เป็นผลมาจากพระราชบัญญัติการศึกษาแห่งชาติ พ.ศ. 2542 แก้ไขเพิ่มเติม (ฉบับที่ 2) พ.ศ. 2545**

พระราชบัญญัติการศึกษาแห่งชาติ พ.ศ. 2542 แก้ไขเพิ่มเติม (ฉบับที่ 2) พ.ศ. 2545 ได้กำหนดจุดมุ่งหมายและหลักการของการจัดการศึกษาที่มุ่งเน้นคุณภาพและมาตรฐาน โดยกำหนดรายละเอียดไว้ในหมวด 6 การประกันคุณภาพภายใน เป็นการสร้างระบบและกลไกในการควบคุมตรวจสอบและประเมินการดำเนินงานของสถานศึกษาให้เป็นไปตามนโยบายเป้าหมายและระดับคุณภาพตามมาตรฐานที่กำหนดโดยสถานศึกษาและ/หรือหน่วยงานต้นสังกัด โดยหน่วยงานต้นสังกัดและสถานศึกษากำหนดให้มีระบบการประกันคุณภาพภายในสถานศึกษาและให้ถือว่าการประกันคุณภาพภายในเป็นส่วนหนึ่งของกระบวนการบริหารที่ต้องดำเนินการอย่างต่อเนื่อง มีการจัดทำรายงานการประกันคุณภาพการศึกษาระดับอุดมศึกษาประจำปีเสนอต่อหน่วยงานต้นสังกัด หน่วยงานที่เกี่ยวข้องและเปิดเผยต่อสาธารณชนเพื่อนำไปสู่การพัฒนาคุณภาพและมาตรฐานการศึกษาและเพื่อรองรับการประกันคุณภาพภายนอก

การประกันคุณภาพภายนอก เป็นการติดตาม ตรวจสอบ และประเมินคุณภาพและมาตรฐานการศึกษาของสถานศึกษาโดย “สำนักงานรับรองมาตรฐานและประเมินคุณภาพการศึกษา (องค์การมหาชน)” หรือเรียกชื่อย่อว่า “สมศ.” พระราชบัญญัติการศึกษาแห่งชาติ พ.ศ. 2542 แก้ไขเพิ่มเติม (ฉบับที่ 2) พ.ศ. 2545 ได้กำหนดให้สถานศึกษาทุกแห่งต้องได้รับการประเมินคุณภาพภายนอกอย่างน้อย 1 ครั้ง ในทุก 5 ปี นับตั้งแต่การประเมินครั้งสุดท้าย และเสนอผลการประเมินต่อหน่วยงานที่เกี่ยวข้องและสาธารณชน

**3. การประกันคุณภาพการศึกษาภายใน**

สาระสำคัญที่ระบุในพระราชบัญญัติการศึกษาแห่งชาติ พ.ศ. 2542 แก้ไขเพิ่มเติม (ฉบับที่ 2) พ.ศ. 2545 คือ การประกันคุณภาพภายในจะดำเนินการโดยบุคลากรของสถานศึกษาร่วมกับหน่วยงานต้นสังกัด สำนักงานคณะกรรมการการอุดมศึกษาจึงมีหน้าที่ร่วมกับสถานศึกษาในการจัดให้มีระบบการประกันคุณภาพภายใน เพื่อส่งเสริมสนับสนุนให้สถาบันอุดมศึกษาของรัฐและเอกชนพัฒนาคุณภาพและมาตรฐานการศึกษาอย่างต่อเนื่อง โดยอยู่ภายใต้หลักการที่สำคัญสามประการ คือ การให้เสรีภาพทางวิชาการ (Academic Freedom) ความมีอิสระในการดำเนินการของสถาบัน (Institutional Autonomy) และความพร้อมของสถาบันที่จะรับการตรวจสอบจากภายนอกตามหลักการของความรับผิดชอบที่ตรวจสอบได้ (Accountability)

**4. หลักเกณฑ์การประกันคุณภาพการศึกษาภายใน**

หลักเกณฑ์การประกันคุณภาพการศึกษาภายใน ที่ระบุในกฎกระทรวงให้พิจารณาจากประเด็นต่อไปนี้

4.1 ระบบและกลไกการประกันคุณภาพการศึกษาของคณะวิชา/สถานศึกษาระดับอุดมศึกษาจะคำนึงถึงองค์ประกอบคุณภาพการศึกษาระดับอุดมศึกษาที่ใช้เป็นแนวทางในการควบคุม การตรวจสอบ และประเมินคุณภาพการศึกษาทั้ง 9 ด้าน คือ 1) ปรัชญา ปณิธาน วัตถุประสงค์และแผนดำเนินการ 2) การเรียนการสอน 3) กิจกรรมการพัฒนานิสิตนักศึกษา 4) การวิจัย 5) การบริการทางวิชาการแก่สังคม 6) การทำนุบำรุงศิลปวัฒนธรรม 7) การบริหารและการจัดการ 8) การเงินและงบประมาณ 9) ระบบและกลไกการประกันคุณภาพ

ทั้งนี้คณะวิชาและสถานศึกษาระดับอุดมศึกษา จัดทำรายงานการศึกษาตนเอง (Self-Study Report) ที่ครอบคลุมการดำเนินงานตามองค์ประกอบคุณภาพการศึกษาที่คณะวิชาและสถานศึกษาระดับอุดมศึกษากำหนดเพื่อรองรับการประกันคุณภาพภายในและภายนอก

4.2 ผลการปฏิบัติงานของคณะวิชาและสถานศึกษาระดับอุดมศึกษาตามระบบและกลไกการประกันคุณภาพที่กำหนดไว้

4.3 ประสิทธิภาพและประสิทธิผลการดำเนินงานตามระบบและกลไกการประกันคุณภาพ ที่ส่งผลต่อคุณภาพการศึกษาตามตัวบ่งชี้คุณภาพการศึกษา

**5. วิธีการประกันคุณภาพการศึกษาภายใน**

วิธีการประกันคุณภาพการศึกษาภายในที่ระบุในกฎกระทรวงให้ใช้แนวปฏิบัติดังนี้

5.1 ให้คณะวิชา/สถานศึกษาระดับอุดมศึกษาจัดให้มีหน่วยงานหรือคณะกรรมการที่รับผิดชอบการดำเนินการด้านการประกันคุณภาพขึ้น โดยมีหน้าที่พัฒนา บริหารและติดตามการดำเนินการด้านการประกันคุณภาพการศึกษาภายในสถานศึกษา ตลอดจนประสานกับหน่วยงานภายนอก เพื่อให้เกิดความมั่นใจว่าการจัดการศึกษาระดับต่างๆ จะเป็นไปอย่างมีประสิทธิภาพ

5.2 ให้คณะวิชาและสถานศึกษาระดับอุดมศึกษา พัฒนาระบบและกลไกการประกันคุณภาพการศึกษาภายในของสถานศึกษา เพื่อใช้กำกับ ตรวจสอบ และประเมินคุณภาพการศึกษาให้มีประสิทธิภาพภายใต้กรอบนโยบายและหลักการที่สำนักงานคณะกรรมการการอุดมศึกษากำหนด

5.3 ให้คณะวิชาและสถานศึกษาระดับอุดมศึกษาจัดให้มีระบบและกลไกควบคุมคุณภาพขององค์ประกอบต่างๆ ที่ใช้ในการผลิตบัณฑิต ดังนี้ 1) หลักสูตรการศึกษาในสาขาวิชาต่างๆ 2) คณาจารย์และระบบการพัฒนาคณาจารย์ 3) สื่อการศึกษาและเทคนิคการสอน 4) ห้องสมุดและแหล่งการเรียนรู้อื่น 5) อุปกรณ์การศึกษาต่างๆ 6) สภาพแวดล้อมในการเรียนรู้และบริการการศึกษา 7) การวัดผลการศึกษาและสัมฤทธิผลการเรียนของนักศึกษา 8) องค์ประกอบอื่นตามที่แต่ละสถานศึกษาระดับอุดมศึกษาเห็นสมควร

**6. การรายงานผลการประกันคุณภาพการศึกษา**

คณะวิชาและสถานศึกษาระดับอุดมศึกษาต้องดำเนินการอย่างมีระบบและต่อเนื่อง สถานศึกษาระดับอุดมศึกษาต้องจัดทำรายงานการประกันคุณภาพการศึกษาระดับอุดมศึกษาประจำปี (ซึ่งอาจใช้รายงานการศึกษาที่สถานศึกษาจัดทำไว้แล้ว) เสนอต่อสำนักงานคณะกรรมการการอุดมศึกษาภายใน 120 วัน นับจากวันสิ้นปีการศึกษาของแต่ละสถานศึกษาและเปิดเผยต่อสาธารณชน

**7. ความจำเป็นของการประกันคุณภาพการศึกษาภายใน**

ภารกิจหลักที่สถาบันอุดมศึกษาจะต้องปฏิบัติมี 4 ประการคือ การจัดการเรียนการสอน การวิจัย การให้บริการทางวิชาการแก่สังคม และการทำนุบำรุงศิลปวัฒนธรรม การดำเนินการตามภารกิจทั้ง 4 ประการดังกล่าว มีความสำคัญอย่างยิ่งต่อการพัฒนาประเทศทั้งระยะสั้นและระยะยาว ประกอบกับมีปัจจัยภายนอกและภายในหลายประการที่ทำให้การประกันคุณภาพการศึกษาในระดับอุดมศึกษา เป็นสิ่งจำเป็นที่จะต้องเร่งดำเนินการ ปัจจัยดังกล่าวประกอบด้วยรายละเอียดต่อไปนี้

7.1 คุณภาพของสถาบันอุดมศึกษาและบัณฑิต มีแนวโน้มที่จะมีความแตกต่างกันมากขึ้นซึ่งจะก่อให้เกิดผลเสียแก่ประเทศไทยโดยส่วนรวมในระยะยาว

7.2 มีการแข่งขันในเชิงคุณภาพของการจัดการศึกษาและคุณภาพของบัณฑิตในวงการอุดมศึกษาทั้งภายในประเทศและนอกประเทศมากขึ้น

7.3 สถาบันอุดมศึกษามีความจำเป็นที่จะต้องมีการพัฒนาองค์ความรู้ให้เป็นสากล เพื่อให้ได้รับการยอมรับจากนานาชาติมากขึ้น

7.4 สถาบันอุดมศึกษามีความจำเป็นที่จะต้องสร้างความมั่นใจให้แก่สังคมว่าสามารถผลิตบัณฑิตที่มีคุณภาพ

7.5 สถาบันอุดมศึกษาจะต้องให้ข้อมูลสาธารณะ (pubic information) ที่เป็นประโยชน์ต่อนักศึกษา ผู้จ้างงาน ผู้ปกครอง รัฐบาล และประชาชนทั่วไป

7.6 สังคมต้องการระบบอุดมศึกษาที่มีความโปร่งใส (transparency) และความรับผิดชอบซึ่งตรวจสอบได้ (accountability)

7.7 พระราชบัญญัติการศึกษาแห่งชาติ พ.ศ. 2542 แก้ไขเพิ่มเติม (ฉบับที่ 2) พ.ศ. 2545 กำหนดให้สถานศึกษาทุกแห่งจัดให้มีระบบการประกันคุณภาพภายใน รวมถึงให้มีสำนักงานรับรองมาตรฐานและประเมินคุณภาพการศึกษาทำหน้าที่ประเมินคุณภาพภายนอก โดยการประเมินผลการจัดการศึกษาของสถานศึกษา

7.8 คณะรัฐมนตรีในการประชุมเมื่อวันที่ 26 ตุลาคม 2547 ได้ให้ความเห็นชอบมาตรฐานการศึกษาของชาติที่เสนอโดยสถานศึกษา และให้หน่วยงานด้านการศึกษาทุกระดับนำไปเป็นแนวทางปฏิบัติในการจัดการศึกษา

7.9 คระกรรมการการอุดมศึกษาได้ประกาศใช้มาตรฐานการอุดมศึกษา เมื่อวันที่ 17 สิงหาคม 2549 เพื่อเป็นกลไกกำกับมาตรฐานระดับกระทรวง ระดับคณะกรรมการการอุดมศึกษาและระดับหน่วยงาน โดยทุกหน่วยงานระดับอุดมศึกษาจะได้ใช้เป็นกรอบการดำเนินงานประกันคุณภาพการศึกษา

**8. สถาบันอุดมศึกษากับต้นสังกัด**

สถาบันอุดมศึกษากับต้นสังกัดจำเป็นต้องพัฒนาระบบและกลไกการประกันคุณภาพภายในโดยมีวัตถุประสงค์ดังนี้

8.1 เพื่อตรวจสอบและประเมินการดำเนินงานของคณะวิชา หน่วยงานและสถาบันอุดมศึกษาในภาพรวมตามระบบคุณภาพและกลไกที่สถาบันนั้นๆ กำหนดขึ้น โดยวิเคราะห์เปรียบเทียบผลการดำเนินงานตามตัวบ่งชี้ในทุกองค์ประกอบคุณภาพว่าเป็นไปตามเกณฑ์และได้มาตรฐาน

8.2 เพื่อให้คณะวิชาหรือหน่วยงานเทียบเท่าในสถาบันอุดมศึกษาทราบสถานภาพของตนเองอันจะนำไปสู่การกำหนดแนวทางในการพัฒนาคุณภาพไปสู่เป้าหมาย (targets) และเป้าประสงค์ (goals) ที่ตั้งไว้และเป็นสากล

8.3 เพื่อให้คณะวิชาหรือหน่วยงานเทียบเท่าในสถาบันอุดมศึกษาทราบจุดแข็ง จุดที่ควรปรับปรุง ตลอดจนได้รับข้อเสนอแนะในการพัฒนาการดำเนินงาน เพื่อเสริมจุดแข็ง และพัฒนาจุดที่ควรปรับปรุงของสถาบันอย่างต่อเนื่อง

8.4 เพื่อให้ข้อมูลสาธารณะที่เป็นประโยชน์ต่อผู้มีส่วนได้ส่วนเสีย ทำให้มั่นใจว่าสถาบันอุดมศึกษาสามารถสร้างผลผลิตทางการศึกษาที่มีคุณภาพ

8.5 เพื่อให้หน่วยงานต้นสังกัดของสถาบันอุดมศึกษามีข้อมูลพื้นฐานที่จำเป็นสำหรับการส่งแสริมสนับสนุนการจัดการอุดมศึกษาในแนวทางที่เหมาะสม

**9. แนวทางการพัฒนาระบบกลไกการประกันคุณภาพการศึกษาภายใน**

9.1 ระบบการประกันคุณภาพ สถาบันอุดมศึกษาอาจพัฒนาระบบประกันคุณภาพที่เหมาะสมสอดคล้องกับระดับการพัฒนาของสถาบัน โดยอาจเป็นระบบประกันคุณภาพการศึกษาที่ใช้กันแพร่หลายในระดับชาติหรือนานาชาติ หรือเป็นระบบเฉพาะที่สถาบันพัฒนาขึ้นเอง แต่ไม่ว่าจะเป็นระบบคุณภาพแบบใดจะต้องมีกระบวนการทำงานที่เริ่มต้นจากการวางแผน การดำเนินงานตามแผน การตรวจสอบประเมิน และการปรับปรุงพัฒนา


9.2 มาตรฐานตัวบ่งชี้และเกณฑ์ประเมินคุณภาพ มาตรฐานสำคัญที่เป็นกรอบในการดำเนินงานของสถาบันอุดมศึกษา คือ มาตรฐานการอุดมศึกษา อย่างไรก็ตามในปัจจุบันสถาบันอุดมศึกษาต่างๆ ยังต้องดำเนินการให้ได้ตามมาตรฐานและหลักเกณฑ์อื่นๆ ที่เกี่ยวข้องอีกมาก เช่น เกณฑ์มาตรฐานหลักสูตร มาตรฐานเพื่อการประเมินคุณภาพภายนอกของสมศ. กรอบการปฏิบัติราชการตามมิติด้านต่างๆ ของสำนักงานคณะกรรมการพัฒนาระบบราชการ (ก.พ.ร.) ด้วยเหตุผลดังกล่าวตัวบ่งชี้ที่พัฒนาขึ้นในทุกองค์ประกอบคุณภาพทั้ง 9 ด้าน จึงต้องสามารถชี้วัดคุณลักษณะที่พึงประสงค์ตามมาตรฐานการอุดมศึกษา มาตรฐานและหลักเกณฑ์อื่นที่เกี่ยวข้องกับองค์ประกอบคุณภาพนั้นๆ ได้ทั้งหมด

9.3 กลไกการประกันคุณภาพ ผู้ที่มีความสำคัญส่งผลให้การดำเนินงานประสบความสำเร็จและนำไปสู่การพัฒนาคุณภาพอย่างต่อเนื่อง คือ คณะกรรมการระดับนโยบายและผู้บริหารสูงสุดของสถาบันที่จะต้องให้ความสำคัญและกำหนดนโยบายการประกันคุณภาพการศึกษาที่ชัดเจนและเข้าใจร่วมกันทุกระดับ มอบหมายให้หน่วยงานหรือคณะกรรมการรับผิดชอบในการติดตาม ตรวจสอบ ประเมินและกระตุ้นให้เกิดการพัฒนาคุณภาพอย่างต่อเนื่อง หน้าที่สำคัญประการหนึ่งคณะกรรมการหรือหน่วยงานนี้ คือ การจัดระบบประกันคุณภาพพร้อมทั้งตัวบ่งชี้และเกณฑ์การประเมินคุณภาพที่เหมาะสมสำหรับสถาบัน ระบบประกันคุณภาพที่ใช้ต้องสามารถเชื่อมโยงให้เกิดคุณภาพการปฏิบัติงาน ตั้งแต่ระดับบุคคล ระดับภาควิชาหรือสาขาวิชา ระดับคณะไปจนถึงระดับสถาบัน โดยอาจจำเป็นต้องจัดทำคู่มือคุณภาพในแต่ละระดับ เพื่อกำกับการดำเนินงาน แต่ที่สำคัญคณะกรรมการหรือหน่วยงานนี้ต้องประสานงานและผลักดันให้เกิดระบบฐานข้อมูลสารสนเทศ

9.4 ระบบฐานข้อมูลและสารสนเทศ เป็นที่ทราบกันดีว่าวิเคราะห์และวัดผลดำเนินงานเป็นสิ่งจำเป็นในกระบวนการประกันคุณภาพ การวัดและวิเคราะห์ผลการดำเนินงานจะไม่สามารถทำได้อย่างถูกต้องและมีประสิทธิภาพหากปราศจากฐานข้อมูลและสารสนเทศที่เป็นจริง ถูกต้องตรงกันทุกระดับตั้งแต่ระดับบุคคล ภาควิชา คณะ และสถาบัน ตลอดจนเป็นข้อมูลที่สามารถเรียกใช้ได้อย่างรวดเร็ว ดังนั้นระบบเทคโนโลยีสารสนเทศที่ดี มีประสิทธิภาพจึงเป็นปัจจัยสำคัญยิ่งที่จะส่งผลต่อความสำเร็จของการประกันคุณภาพการศึกษา และส่งผลต่อคุณภาพในทุกขั้นตอนการดำเนินงานตั้งแต่การวางแผน การปฏิบัติงานประจำ การตรวจสอบประเมิน ตลอดจนถึงการปรับปรุงและพัฒนา

**10. ความสัมพันธ์ระหว่างการประกันคุณภาพการศึกษาภายในและการประเมินคุณภาพภายนอก**

จากมาตรา 49 ระบุถึงการประเมินคุณภาพภายนอกไว้ว่า “ให้มีสำนักงานรับรองมาตรฐานและประเมินคุณภาพการศึกษา มีฐานะเป็นองค์การมหาชนทำหน้าที่พัฒนาเกณฑ์ วิธีการประเมินคุณภาพภายนอกและทำการประเมินผลการจัดการศึกษาเพื่อให้มีการตรวจสอบคุณภาพของสถานศึกษา” จะเห็นว่าการประกันคุณภาพการศึกษาภายในเป็นส่วนหนึ่งของการบริหารการศึกษาปกติที่ต้องดำเนินการอย่างต่อเนื่อง โดยมีการควบคุมดูแลปัจจัยที่เกี่ยวข้องกับคุณภาพ มีการตรวจสอบ ติดตามและประเมินผลการดำเนินงานเพื่อนำไปสู่การพัฒนาปรับปรุงคุณภาพอย่างสม่ำเสมอ ด้วยเหตุนี้ระบบประกันคุณภาพภายในจึงต้องดูแลทั้งปัจจัยนำเข้า (Input) กระบวนการ (Process) และผลผลิตหรือผลลัพธ์ (Output / outcome) ซึ่งต่างจากการประเมินคุณภาพภายนอกที่เน้นการประเมินผลการจัดการศึกษา (Output / outcome) ดังนั้นความเชื่อมโยงระหว่างการประกันคุณภาพการศึกษาภายในกับการประเมินคุณภาพภายนอกจึงเป็นสิ่งจำเป็น โดยได้เชื่อมโยงให้เห็นจากแผนภาพที่ 2



ภาพที่ 2 ความสัมพันธ์ระหว่างการประกันคุณภาพภายในกับการประเมินคุณภาพภายนอก

เมื่อสถาบันอุดมศึกษามีการดำเนินการประกันคุณภาพภายในแล้ว จำเป็นต้องจัดทำรายงานการประกันคุณภาพการศึกษาระดับอุดมศึกษา ประจำปี ซึ่งเป็นผลจากการประเมินคุณภาพภายใน หรือเรียกว่ารายงานการประเมินตนเอง (Self Assessment Report : SAR) เพื่อนำเสนอหน่วยงานต้นสังกัดและหน่วยงานที่เกี่ยวข้อง เอกสารดังกล่าวจะเป็นเอกสารเชื่อมโยงระหว่างการประกันคุณภาพภายในและการประเมินคุณภาพภายนอก โดยสมศ. จะนำไปใช้เป็นส่วนหนึ่งของการประเมินคุณภาพภายนอก ดังนั้น สถาบันอุดมศึกษาจำเป็นจัดทำรายงานการประเมินตนเองที่มีความสำคัญลุ่มลึกสะท้อนภาพที่แท้จริงของสถานศึกษาในทุกองค์ประกอบคุณภาพ

|  |  |  |
| --- | --- | --- |
|  | **ระบบการประกันคุณภาพการศึกษาของคณะครุศาสตร์** |  |

เพื่อให้ภารกิจในการดำเนินการประกันคุณภาพการศึกษาดำเนินไปได้อย่างมีประสิทธิภาพ คระครุศาสตร์จึงได้พัฒนาระบบการประกันคุณภาพการศึกษาขึ้นโดยให้สอดคล้องกับมหาวิทยาลัย ดังนี้

◆ การควบคุมการปฏิบัติงานให้เกิดคุณภาพโดยกำหนด นโยบาย เกณฑ์ องค์ประกอบ ตัวบ่งชี้

1. ปัจจัยนำเข้า

2. กระบวนการผลิต

3. ผลผลิต

4. ผลลัพธ์

◆ ระบบการตรวจสอบการปฏิบัติงานโดยตนเองและรายงานการดำเนินงานตามองค์ประกอบ เกณฑ์ และตัวบ่งชี้

◆ จัดกระบวนการตรวจสอบภายในเพื่อให้การปฏิบัติงานเป็นไปตามองค์ประกอบ เกณฑ์ ตัวบ่งชี้

◆ การตรวจสอบการปฏิบัติจากองค์กรภายนอก

◆ ระบบการ

◆ ระบบการประเมินคุณภาพภายใน ภายนอกมหาวิทยาลัยสนับสนุน ส่งเสริมให้นำผลการประเมินไปใช้ในการจัดการศึกษาของมหาวิทยาลัย

◆ การประกันคุณภาพภายใน

◆ จัดทำคู่มือการประกันคุณภาพภายใน

◆ เครื่องมือการประเมิน นำผลการประเมินมาพิจารณาสนับสนุน

ส่งเสริมให้มีการปรับปรุงและพัฒนาอย่างต่อเนื่อง

ภาพที่ 3 ระบบประกันคุณภาพการศึกษาของคณะครุศาสตร์

**1. การควบคุมคุณภาพ** (Quality Control) ระบบการควบคุมคุณภาพของคณะครุศาสตร์ จะประกันว่ามีการปฏิบัติหน้าที่เป็นไปตามหน้าที่ความรับผิดชอบ มีการควบคุมปัจจัยหรือตัวแปรต่างๆ ที่จะส่งผลต่อคุณภาพ จัดทำเกณฑ์ องค์ประกอบ ตัวบ่งชี้ความสำเร็จของปัจจัยคุณภาพ ดังกล่าว เน้นที่ระบบการกำกับดูแลตนเอง (Self – regulation system) ในระดับบุคคลและระดับคณะ

2. **การตรวจสอบคุณภาพ** (Quality Auditing) หมายถึง การตรวจสอบในระดับมหาวิทยาลัย คณะ ทั้งการตรวจสอบด้วยตนเองและการตรวจสอบจากภายนอกเน้นที่กระบวนการการประกันคุณภาพภายใน ได้แก่ การกำหนดนโยบาย กฎระเบียบ การสนับสนุนช่วยเหลือและหลักฐานต่างๆ วิธีการที่ใช้ คือ การตรวจสอบหลักฐานหรือรายงาน การสัมภาษณ์ผู้บริหาร อาจารย์ ผู้ปฏิบัติงาน นักศึกษาและผู้รับบริการ

3. **การประเมินคุณภาพ** (Quality Assessment) หมายถึง การประเมินค่าระดับคุณภาพของกิจกรรมเฉพาะอย่างในคณะครุศาสตร์ เช่น คุณภาพการจัดการศึกษา คุณภาพของงานวิจัย คุณภาพของการสอน เป็นต้น การประเมินจะใช้วิธีการศึกษาด้วยตนเอง (External peer review) และ การใช้ตัวบ่งชี้พฤติกรรม (Performance indicators)

**คณะครุศาสตร์ใช้ทฤษฎีระบบในการประกันคุณภาพการศึกษา** โดยนำปัจจัยนำเข้า (Input) กระบวนการ (Process) และ ผลลัพธ์ (Output) มาอธิบายกระบวนการผลิตบัณฑิตและกำหนดมาตรฐานการประกันคุณภาพการศึกษาที่มีผลต่อการผลิตบัณฑิต เพื่อตอบสนองความต้องการ ความพึงพอใจของผู้ใช้บริการทั้งภายในและภายนอกคณะ

ระบบการประกันคุณภาพการศึกษาภายใน

ผลกระทบต่อสังคม (Social )

ผลลัพธ์

(Customer)

⚫มหาวิทยาลัยได้รับการยอมรับ

ผลผลิต

(Output)

⚫บัณฑิตมีคุณภาพ

ปัจจัยนำเข้า

(Input)

⚫นักศึกษา

⚫อาจารย์

กระบวนการผลิต

(Process)

⚫ระบบบริหารจัดการ

⚫การจัดการเรียนรู้

9 องค์ประกอบของ สกอ. และภารกิจของคณะครุศาสตร์

มาตรฐานของ สมศ. และ คำรับรองปฏิบัติราชการของ ก.พ.ร.

ภาพที่ 4 ระบบประกันคุณภาพการศึกษาภายใน

จากแผนภูมิข้างต้นแสดงว่าถ้าคณะครุศาสตร์ดำเนินการตามระบบประกันคุณภาพการศึกษาทั้งระบบซึ่งจะส่งผลกระทบให้สังคมได้รับประโยชน์จากกระบวนการผลิตบัณฑิตสาขาวิชาการศึกษาของคณะครุศาสตร์ ดังนั้นคณะครุศาสตร์**จึงมุ่งเน้นพัฒนาปัจจัยนำเข้า** **กระบวนการผลิต เพื่อให้ได้ผลลัพธ์ คือ บัณฑิตสาขาวิชาการศึกษาที่มีลักษณะพึงประสงค์** และเพื่อให้คณะครุศาสตร์เป็นที่ยอมรับของสังคม โดยใช้มาตรการให้คณะมีระบบควบคุมคุณภาพ

|  |  |  |
| --- | --- | --- |
|  | **กลไกการประกันคุณภาพการศึกษาของคณะครุศาสตร์** |  |

คณะครุศาสตร์มีกลไกการดำเนินการประกันคุณภาพการศึกษา ดังนี้

**1. นโยบาย วัตถุประสงค์ และการดำเนินการประกันคุณภาพการศึกษา**

**2. แต่งตั้งคณะกรรมการการประกันคุณภาพการศึกษาในระดับคณะ** โดยคณะกรรมการต่างๆ มีอำนาจหน้าที่ดังต่อไปนี้

**2.1 คณะกรรมการบริหารคณะ**

**หน้าที่**

1 ) กำหนดนโยบายด้านการประกันคุณภาพการศึกษาของคณะ

2 ) กำกับดูแล องค์ประกอบ มาตรฐานและตัวบ่งชี้ของคณะให้สอดคล้องกับองค์ประกอบมาตรฐานและตัวบ่งชี้ของมหาวิทยาลัย

3 ) ศึกษา ติดตามการดำเนินงาน ของคณะกรรมการการดำเนินงานกลางประกันคุณภาพการศึกษา เพื่อให้การดำเนินงานการประกันคุณภาพการศึกษาของคณะเป็นไปด้วยความเรียบร้อย

**2.2 คณะกรรมการการประกันคุณภาพการศึกษาประจำคณะ** ประกอบด้วยคณบดี บุคลากรของคณะ ซึ่งมีจำนวน**ตามความเห็นชอบของคณะ**

**หน้าที่**

1 ) จัดทำคู่มือการประกันคุณภาพของคณะ

2 ) ดำเนินงานตามนโยบายและกรอบการดำเนินงานที่กำหนด

3 ) กำกับดูแลวิธีการปฏิบัติงานให้เป็นไปตามข้อกำหนด

4 ) จัดทำการศึกษาตนเองและรายงานการประเมินตนเอง

5 ) เตรียมการเพื่อรับการตรวจสอบและประเมิน

**3. การจัดทำปฏิทินหรือวงจรการประกันคุณภาพการศึกษา**

เพื่อให้การดำเนินงานด้านการประกันคุณภาพการศึกษาของคณะครุศาสตร์เป็นไปอย่างมีประสิทธิภาพ **คณะครุศาสตร์จัดทำตามปฏิทินหรือแผนปฏิบัติการการประกันคุณภาพการศึกษาทุกปีการศึกษา**ให้สอดคล้องกับของมหาวิทยาลัย

**4. การพัฒนาบุคลากร**

ในการดำเนินงานประกันคุณภาพการศึกษาให้บรรลุวัตถุประสงค์และเกิดประโยชน์สูงสุดจำเป็นอย่างยิ่งที่จะต้องพัฒนาบุคลากรของคณะทุกคน**ให้มีความรู้ ความเข้าใจระบบประกันคุณภาพการศึกษา** และ**ตระหนักในความสำคัญ**ของการประกันคุณภาพการศึกษาในฐานะที่เป็นเครื่องมือในการเร่งรัดพัฒนาระบบบริหารจัดการของทุกส่วนภายในคณะครุศาสตร์ให้มีคุณภาพและประสิทธิภาพยิ่งขึ้น ส่งผลถึงศักยภาพโดยรวมของคณะครุศาสตร์ คณะครุศาสตร์จึงจัดกิจกรรมต่างๆ เพื่อพัฒนาบุคลากรด้านประกันคุณภาพการศึกษาอย่างต่อเนื่องดังนี้

1) จัดการประชุมแลกเปลี่ยนเรียนรู้ด้านการประกันคุณภาพการศึกษา

2) จัดอบรมเชิงปฏิบัติการการประเมินตนเองในระดับคณะ

3) จัดทำเอกสาร เว็บไซด์ เว็บบอร์ด เพื่อประชาสัมพันธ์ความเคลื่อนไหวด้านการประกันคุณภาพของคณะครุศาสตร์แก่บุคลากรทั้งภายในและภายนอก

**5. การจัดทำคู่มือการประกันคุณภาพการศึกษา**

คณะครุศาสตร์ได้จัดทำคู่มือการประกันคุณภาพการศึกษาทุกปีการศึกษาเพื่อใช้เป็นแนวทางในด้านการประกันคุณภาพการศึกษาของคณะ และส่งเสริมสนับสนุนให้บุคลากรของคณะใช้คู่มือการประกันคุณภาพการศึกษาของคณะเป็นแนวทางดำเนินการประกันคุณภาพการศึกษาในส่วนที่เกี่ยวข้อง

**6. การจัดทำรายงานประเมินตนเอง (Self Assessment Report)**

ในการดำเนินการประกันคุณภาพการศึกษา**ในระยะแรก** คณะครุศาสตร์ได้จัดทำรายงานการศึกษาตนเอง (Self Study Report = SSR) และรายงานการประเมินตนเอง (Self Assessment Report = SAR) เพื่อรองรับการประเมินคุณภาพการศึกษาภายในมหาวิทยาลัย ต่อมาได้บูรณาการ SSR และ SAR เข้าไว้ด้วยกัน โดยใช้กรอบแนวทางการประกันคุณภาพการศึกษาที่สภาสถาบันราชภัฎได้ประกาศใช้เมื่อ พ.ศ. 2539 มี 9 องค์ประกอบต่อเนื่องจนถึงปัจจุบันซึ่งมีกฎกระทรวงว่าด้วยระบบเกณฑ์ และวิธีการประกันคุณภาพการศึกษาภายใน ระดับอุดมศึกษา ของสำนักงานคณะกรรมการการอุดมศึกษา คณะครุศาสตร์จึงใช้องค์ประกอบคุณภาพระดับอุดมศึกษาของสำนักงานคณะกรรมการการอุดมศึกษาตามนโยบายของมหาวิทยาลัยซึ่งครอบคลุมทุกมาตรฐานการอุดมศึกษา ดังปรากฏในตารางที่ 1 2 และ 3 ดังนี้

**ตารางที่ 1 องค์ประกอบคุณภาพ 9 ด้าน และตัวบ่งชี้ที่ใช้ประเมินคุณภาพตามองค์ประกอบ**

|  |  |  |  |  |
| --- | --- | --- | --- | --- |
| **องค์ประกอบ** | **จำนวนตัวบ่งชี้** | | | |
| **ปัจจัยนำเข้า** | **กระบวนการ** | **ผลผลิตหรือผลลัพธ์** | **รวม** |
| 1. ปรัชญา ปณิธาน วัตถุประสงค์ และแผนการ  ดำเนินการ | - | ตัวบ่งชี้ที่ 1.1 | ตัวบ่งชี้ สมศ .  ที่ 16 และ17 | 1+2 |
| 2. การผลิตบัณฑิต | ตัวบ่งชี้ที่ 2.2 2.3 และ 2.5 | ตัวบ่งชี้ที่ 2.1 , 2.4 , 2.6 และ 2.7 | ตัวบ่งชี้ที่ 2.8  ตัวบ่งชี้ สมศ.ที่ 1,2,3,4 และ 14 | 8+5 |
| 3. กิจกรรมการพัฒนานักศึกษา | - | ตัวบ่งชี้ 3.1 และ 3.2 | - | 2 |
| 4. การวิจัย | ตัวบ่งชี้ที่ 4.3 | ตัวบ่งชี้ที่ 4.1 และ 4.2 | ตัวบ่งชี้ สมศ.ที่ 5, 6 และ 7 | 3+3 |
| 5. การบริการทางวิชาการแก่สังคม | - | ตัวบ่งชี้ที่ 5.1 และ 5.2 | ตัวบ่งชี้ สมศ.ที่ 8 , 9 และ 18 | 2+3 |
| 6. การทำนุบำรุงศิลปะวัฒนธรรม | - | ตัวบ่งชี้ที่ 6.1 | ตัวบ่งชี้ สมศ.ที่ 10 และ 11 | 1+2 |
| 7. การบริหารและการจัดการ | - | ตัวบ่งชี้ 7.1 , 7.2 , 7.3 และ 7.4 | ตัวบ่งชี้ สมศ.ที่ 12 และ 13 | 4+2 |
| 8. การเงินและงบประมาณ | - | ตัวบ่งชี้ที่ 8.1 | - | 1 |
| 9. ระบบและกลไกการประกันคุณภาพ | - | ตัวบ่งชี้ที่ 9.1 | ตัวบ่งชี้ สมศ. ที่ 15 | 1+1 |
| รวม | 4 | 18 | 1+18 | 23+18 |

**ตารางที่ 2 มาตรฐานการอุดมศึกษาและตัวบ่งชี้ที่ใช้ประเมินคุณภาพตามมาตรฐาน**

|  |  |  |  |  |
| --- | --- | --- | --- | --- |
| **มาตรฐาน** | **ตัวบ่งชี้ด้านปัจจัยนำเข้า** | **ตัวบ่งชี้ด้านกระบวนการ** | **ตัวบ่งชี้ด้านผลผลิตหรือผลลัพธ์** | **รวม** |
| 1. มาตรฐานด้านคุณภาพบัณฑิต | - | - | ตัวบ่งชี้ที่ 2.8 และ ตัวบ่งชี้ สมศ.ที่ 1,2,3 และ 14 | 1+4 |
| 2. มาตรฐานด้านการบริหารจัดการ  การอุดมศึกษา  ก. มาตรฐานด้านธรรมาภิบาล  ของการบริหารการอุดมศึกษา | - | ตัวบ่งชี้ที่ 1.1 , 2.4 , 7.1 , 7.3 , 7.4 , 9.1 | ตัวบ่งชี้ สมศ. ที่ 12 และ 13 | 7+2 |
| ข. มาตรฐานด้านพันธกิจของการบริหารการ  อุดมศึกษา | ตัวบ่งชี้ที่ 2.2, 2.3 , 2.5 และ 4.3 | ตัวบ่งชี้ที่ 2.1 , 2.6 , 2.7 , 3.1 , 3.2 , 4.1 , 5.1 , 5.2 และ 6.1 | ตัวบ่งชี้ สมศ.ที่ 8,9,10,11,14,15, 16,17 และ 18 | 13+9 |
| 3. มาตรฐานด้านการสร้างและพัฒนาสังคม  ฐานความรู้และสังคมแห่งการเรียนรู้ | - | ตัวบ่งชี้ที่ 4.2 และ 7.2 | ตัวบ่งชี้ที่ สมศ.ที่ 5,6 และ 7 | 2+3 |
| รวม | 4 | 18 | 1+18 | 23+18 |

**ตารางที่ 3 มาตรฐานสถาบันอุดมศึกษาและตัวบ่งชี้ที่ใช้ประเมินคุณภาพตามมาตรฐาน**

|  |  |  |  |  |
| --- | --- | --- | --- | --- |
| **มาตรฐานสถาบันอุดมศึกษา** | **ตัวบ่งชี้ด้านปัจจัยนำเข้า** | **ตัวบ่งชี้ด้านกระบวนการ** | **ตัวบ่งชี้ด้านผลผลิตหรือผลลัพธ์** | **รวม** |
| 1. มาตรฐานด้านศักยภาพและความพร้อมในการจัดการศึกษา  (1) ด้านกายภาพ  (2) ด้านวิชาการ  (3) ด้านการเงิน  (4) ด้านการบริหารจัดการ | ตัวบ่งชี้ที่ 2.5  ตัวบ่งชี้ที่ 2.2 และ 2.3 | ตัวบ่งชี้ที่ 2.1 , 2.4 ,2.6  ตัวบ่งชี้ที่ 8.1  ตัวบ่งชี้ที่ 1.1 , 7.1 , 7.2 , 7.3 , 7.4 และ 9.1 | -  ตัวบ่งชี้ สมศ. ที่ 14  -  ตัวบ่งชี้ สมศ. ที่ 12, 13 , 15 , 16 และ 17 | 1  5+1  1  6+5 |
| 2. มาตรฐานด้านการดำเนินการตามภารกิจของสถาบันอุดมศึกษา  (1) ด้านการผลิตบัณฑิต  (2) ด้านการวิจัย  (3) ด้านการให้บริการวิชาการแก่สังคม  (4) ด้านการทำนุบำรุงศิลปะและวัฒนธรรม | ตัวบ่งชี้ที่ 4.3 | ตัวบ่งชี้ที่ 2.7 , 3.1 และ 3.2  ตัวบ่งชี้ที่ 4.1 และ 4.2  ตัวบ่งชี้ที่ 5.1 และ 5.2  ตัวบ่งชี้ที่ 6.1 | ตัวบ่งชี้ที่ 2.8 และ ตัวบ่งชี้ สมศ. ที่ 1,2,3 และ 4  ตัวบ่งชี้ สมศ.ที่ 5 , 6 และ 7  ตัวบ่งชี้ สมศ. ที่ 8 , 9 และ 18  ตัวบ่งชี้สมศ. ที่ 10 และ 11 | 4+4  3+3  2+3  1+2 |
| **รวม** | **4** | **18** | **1+18** | **23+18** |

**ตารางที่ 4 มุมมองด้านบริหารจัดการที่สำคัญและตัวบ่งชี้ตามมุมมองด้านการบริหารจัดการ**

|  |  |  |  |  |  |  |  |
| --- | --- | --- | --- | --- | --- | --- | --- |
| **มุมมองด้านบริหารจัดการ** | | **ตัวบ่งชี้ด้านปัจจัยนำเข้า** | **ตัวบ่งชี้ด้านกระบวนการ** | **ตัวบ่งชี้ด้านผลผลิตหรือผลลัพธ์** | | **รวม** | |
| 1. ด้านนักศึกษาและผู้มีส่วนได้ส่วนเสีย | | - | ตัวบ่งชี้ 2.6, 2.7, 3.1,3.2,5.1 และ 5.2 | ตัวบ่งชี้ที่ 2.8 และ ตัวบ่งชี้ สมศ.ที่ 1,2,3,4,8,9 และ 18 | | 7+7 | |
| 2. ด้านกระบวนการภายใน | | ตัวบ่งชี้ที่ 2.5 | ตัวบ่งชี้ที่ 1.1 ,2.1,2.4,4.1,6.1,7.1, 7.3,7.4 และ 9.1 | ตัวบ่งชี้ สมศ. ที่ 10,11,12,13,15,16 และ 17 | | 10+7 | |
| 3. ด้านการเงิน | | ตัวบ่งชี้ที่ 4.3 | ตัวบ่งชี้ที่ 8.1 | - | | 2 | |
| 4. ด้านบุคลากรการเรียนรู้และนวัตกรรม | | ตัวบ่งชี้ที่ 2.2 และ 2.3 | ตัวบ่งชี้ที่ 4.2 และ 7.2 | ตัวบ่งชี้ สมศ. ที่ 5,6, 7 และ 14 | | 4+4 | |
| **รวม** | | **4** | **18** | **1+18** | | **23+18** | |
|  | **ความหมายของตัวเลขในการเขียนข้อมูลอ้างอิง** | | | |  | |

**ตัวที่ 1** หมายถึง **องค์ประกอบที่**

**ตัวที่ 1 และตัวที่ 2** หมายถึง **ตัวบ่งชี้ที่**

**ตัวที่ 3**  หมายถึง **ข้อที่ (ในเกณฑ์มาตรฐานหรือเกณฑ์มาตรฐานทั่วไป)**

**ตัวที่ 4....................เรื่อยไป** หมายถึง **ลำดับที่**ในข้อมูลอ้างอิง

**ตัวอย่างที่ 1 9.1.1.2** มีความหมาย ดังนี้

**9** หมายถึง องค์ประกอบที่ 9

**9.1** หมายถึง ตัวบ่งชี้ที่ 9.1

**1** หมายถึง **ข้อที่ 1 (ในเกณฑ์มาตรฐานหรือเกณฑ์**

**มาตรฐานทั่วไป)**

**2**  หมายถึง **ลำดับที่ 2** ในข้อมูลอ้างอิง

**ตัวอย่างที่ 2 9.1.2.6** มีความหมาย ดังนี้

**9**  หมายถึง องค์ประกอบที่ 9

**9.1** หมายถึง ตัวบ่งชี้ที่ 9.1

**2**  หมายถึง **ข้อที่ 2 (ในเกณฑ์มาตรฐานหรือเกณฑ์**

**มาตรฐานทั่วไป)**

**6**  หมายถึง **ลำดับที่ 6** ในข้อมูลอ้างอิง

|  |  |  |  |  |
| --- | --- | --- | --- | --- |
|  |  | **เกณฑ์การประเมิน** |  |  |

**เกณฑ์การประเมินมีคะแนนตั้งแต่ 1 ถึง 5 กรณีที่ไม่ดำเนินการใดๆ หรือดำเนินการไม่ครบที่จะได้ 1 คะแนนให้ได้ 0 คะแนน โดยมีความหมายของคะแนน ดังนี้**

คะแนน 0.00 - 1.50หมายถึง การดำเนินงานต้องปรับปรุงเร่งด่วน

คะแนน 1.51 - 2.50หมายถึงการดำเนินงานต้องปรับปรุงเร่ง

คะแนน 2.51 - 3.50หมายถึงการดำเนินงานระดับพอใช้

คะแนน 3.51 - 4.50หมายถึงการดำเนินงานระดับดี

คะแนน 4.51 - 5.50หมายถึงการดำเนินงานระดับดีมาก

ในกรณีที่**ยังไม่มีการดำเนินการ** **หรือไม่มีผลการดำเนินงาน**หรือผลการดำเนินงานไม่ถึง  
เกณฑ์การประเมินคะแนน 1 ให้**ถือว่าได้คะแนน 0**

**ตัวบ่งชี้และเกณฑ์การประเมิน ผันแปรตามจุดเน้นของมหาวิทยาลัย** ประกอบด้วย ตัวบ่งชี้และเกณฑ์ทั่วไป ซึ่งใช้สำหรับทุกมหาวิทยาลัย ตัวบ่งชี้และเกณฑ์เฉพาะ ซึ่งมหาวิทยาลัยสามารถเลือกใช้ตามจุดเน้นของมหาวิทยาลัย **การแบ่งกลุ่มมหาวิทยาลัยยึดตามนิยามของสำนักงานรับรองมาตรฐานและประเมินคุณภาพการศึกษา** (องค์การมหาชน) ซึ่งในการประเมินภายนอกรอบสอง แบ่งเป็น 4 กลุ่ม คือ กลุ่มผลิตบัณฑิต กลุ่มผลิตบัณฑิตและวิจัย กลุ่มผลิตบัณฑิตและพัฒนาสังคม และกลุ่มผลิตบัณฑิตและพัฒนาศิลปวัฒนธรรม สำหรับ**มหาวิทยาลัยราชภัฏธนบุรีอยู่ในกลุ่มผลิตบัณฑิตและพัฒนาสังคม** ต่อมาการประเมินภายนอกรอบสาม สมศ. ได้แบ่งกลุ่มสถาบันอุดมศึกษาเป็น 6 กลุ่ม ดังนี้

**กลุ่ม ก. วิทยาลัยชุมชน**

**กลุ่ม ข. สถาบันที่เน้นระดับปริญญาตรี**

ข. (1) สถาบันที่เน้นการผลิตบัณฑิตระดับปริญญาตรี

ข. (2) สถาบันที่เน้นการผลิตบัณฑิตระดับปริญญาตรีและพัฒนาสังคม

**กลุ่ม ค. สถาบันเฉพาะทาง**

ค. (1) สถาบันที่เน้นการผลิตบัณฑิตเฉพาะทางระดับบัณฑิตศึกษาและวิจัย

ค. (2) สถาบันที่เน้นการผลิตบัณฑิตเฉพาะทางระดับปริญญาตรี

**กลุ่ม ง. สถาบันที่เน้นการวิจัยขั้นสูง และผลิตบัณฑิตศึกษา โดยเฉพาะระดับปริญญาเอก**

**7. จำนวนรายงานการประเมินตนเองหรือ SAR ของคณะครุศาสตร์ ตั้งแต่แรกเริ่ม จนถึงปัจจุบัน**

SAR 1 🟉 ตรวจสอบและประเมินงานของตนเองตามสภาพจริง

SAR 2 🟉 นำผลการดำเนินงานตั้งแต่ 1 มิถุนายน 2544 - 31 พฤษภาคม 2545 และเปรียบเทียบ

ผลการประเมินใน SAR 1 เพื่อพิจารณาพัฒนาและปรับปรุงงาน

SAR 3 🟉 นำผลการดำเนินงานตั้งแต่ 1 มิถุนายน 2545 - 31 พฤษภาคม 2546 และเปรียบเทียบ

ผลการประเมินใน SAR 2 เพื่อการพิจารณา ปรับปรุงงาน

SAR 4 🟉 นำผลการดำเนินงานตั้งแต่ 1 มิถุนายน 2546 - 31 พฤษภาคม 2547 กับผลการ

ประเมิน SAR 3 เพื่อการพิจารณาแก้ไข ปรับปรุง และพัฒนาการจัดการศึกษา

SAR 5 🟉 นำผลการดำเนินงานตั้งแต่ 1 มิถุนายน 2547 - 31 พฤษภาคม 2548

SAR 6 🟉 นำผลการดำเนินงานตั้งแต่ 1 มิถุนายน 2548 - 31 พฤษภาคม 2549

SAR 7 🟉 นำผลการดำเนินงานตั้งแต่ 1 มิถุนายน 2549 - 31 พฤษภาคม 2550

🟉 นำผลการประเมินคุณภาพภายนอกระดับอุดมศึกษา รอบที่สอง จากสมศ.

SAR 8 🟉 รายงานการดำเนินงานตั้งแต่ 1 มิถุนายน 2550 - 31 พฤษภาคม 2551

🟉 นำผลจาก ก.พ.ร. ปีงบประมาณ 2549 และ 2550 ซึ่งนับเป็นปีที่ 3 มาพัฒนางาน  
 การจัดการศึกษา

SAR 9 🟉 นำผลการประเมินตนเอง ปีการศึกษา 2551 ตั้งแต่ 1 มิถุนายน 2551 - 31 พฤษภาคม 2552

จากคณะกรรมการตรวจเยี่ยมและประเมินคุณภาพการศึกษาภายในมาปรับปรุง วางแผน

SAR 10🟉นำผลการประเมินตนเอง ปีการศึกษา 2552 ตั้งแต่ 1 มิถุนายน 2552 - 31 พฤษภาคม 2553

นำผลการประเมินจาก สมศ. รอบที่ 2

SAR 11 🟉จัดทำรายงานการประเมินตนเอง ปีการศึกษา 2552 ตั้งแต่ 1 มิถุนายน 2552 - 31 พฤษภาคม

2553 โดยใช้คู่มือการประกันคุณภาพภายในของ สกอ. คู่มือการประกันคุณภาพ

การศึกษาภายในของมหาวิทยาลัยราชภัฏธนบุรี ปีการศึกษา 2551 และคู่มือการ

ประกันคุณภาพการศึกษาภายในของคณะครุศาสตร์ ปีการศึกษา 2552 เป็นฐาน

SAR 12 🟉นำผลการประเมินตนเอง ปีการศึกษา 2554 ตั้งแต่ 1 มิถุนายน 2554 - พฤษภาคม 2555

SAR 13 🟉นำผลการประเมินตนเอง ปีการศึกษา 2555 ตั้งแต่ 1 มิถุนายน 2555 - พฤษภาคม 2556

SAR 14 🟉นำผลการประเมินตนเอง ปีการศึกษา 2556 ตั้งแต่ 1 มิถุนายน 2556 - พฤษภาคม 2557

SAR 15 🟉นำผลการประเมินตนเอง ปีการศึกษา 2557 ตั้งแต่ 1 สิงหาคม 2557 - กรกฎาคม 2558

SAR 16 🟉นำผลการประเมินตนเอง ปีการศึกษา 2558 ตั้งแต่ 1 มิถุนายน 2558 - พฤษภาคม 2559

**8. การตรวจเยี่ยมเพื่อประเมินคุณภาพการศึกษาภายใน**

คณะครุศาสตร์ได้ดำเนินการด้านการตรวจเยี่ยมเพื่อประเมินคุณภาพการศึกษาของคณะครุศาสตร์ทุกปีการศึกษา โดยการจัดทำรายงานการประเมินตนเอง (SAR) ตามกรอบแนวทางที่มหาวิทยาลัยกำหนด   
เพื่อวิเคราะห์ประเมินคุณภาพและประสิทธิภาพของการจัดการศึกษา การบริหารจัดการและการบริการวิชาการใน**รอบปีการศึกษา** โดยใช้ผลการดำเนินงาน**ตั้งแต่วันแรกของปีการศึกษาถึงวันสิ้นสุดปีการศึกษา** นอกจากนี้ยังร่วมจัดให้มี**การประเมินตนเองระดับมหาวิทยาลัย** โดยเปิดโอกาสให้คณาจารย์ นักศึกษา บุคลากร และผู้ทรงคุณวุฒิจากภายนอกมีส่วนร่วมในการประเมินคุณภาพการศึกษาของคณะทุกปีการศึกษาด้วย สำหรับปีการศึกษา 2556 คณะครุศาสตร์ได้ดำเนินตามนโยบายของ**มหาวิทยาลัยราชภัฏธนบุรี โดยใช้คู่มือการประกันคุณภาพการศึกษาภายในระดับอุดมศึกษาของ สกอ. เป็นปีแรก**

**9. การดำเนินการของคณะครุศาสตร์เพื่อให้มหาวิทยาลัยได้รับการประเมินคุณภาพภายนอก**

คณะครุศาสตร์ได้ดำเนินการเพื่อรับการประเมินคุณภาพภายนอกตามที่มหาวิทยาลัยราชภัฏธนบุรีได้กำหนดรับการประเมินคุณภาพการศึกษาภายนอกจากสำนักงานรับรองมาตรฐานและประเมินคุณภาพการศึกษา (สมศ.) **เป็นครั้งแรกระหว่างวันที่ 21-27 มกราคม 2547** ในการนี้คณะครุศาสตร์ได้**นำผลการดำเนินงานในปีการศึกษา 2545** มาจัดทำรายงานการประเมินตนเอง เพื่อร่วมกับมหาวิทยาลัยรับการประเมินคุณภาพการศึกษาภายนอกตามกรอบแนวทางการประเมินคุณภาพการศึกษาระดับอุดมศึกษา ของสำนักงานรับรองมาตรฐานและประเมินคุณภาพการศึกษา **(สมศ.)** ประกอบด้วน **8 มาตรฐานดังนี้**

1) มาตรฐานด้านคุณภาพบัณฑิต

2) มาตรฐานด้านการเรียนรู้

3) มาตรฐานด้านการสนับสนุนการเรียนรู้

4) มาตรฐานด้านการวิจัยและงานสร้างสรรค์

5) มาตรฐานด้านการบริการวิชาการ

6) มาตรฐานด้านการทำนุบำรุงศิลปวัฒนธรรม

7) มาตรฐานด้านการบริหารจัดการ

8) มาตรฐานด้านระบบการประกันคุณภาพภายใน

การรับการประเมินคุณภาพภายนอกช่วยกระตุ้นให้คณะครุศาสตร์มีการพัฒนาการศึกษาอย่างต่อเนื่อง และมีประสิทธิภาพการบริหารจัดการที่ดีรวมทั้งมีการประเมินสถานภาพการดำเนินงานที่สะท้อนจุดเด่นจุดด้อย เงื่อนไข และความสำเร็จของคณะ พร้อมเสนอแนะแนวทางการปรับปรุงและพัฒนาคุณภาพการศึกษาด้วยรูปแบบ**กัลยาณมิตร ซึ่งมีคณะกรรมการตรวจเยี่ยมและประเมินคุณภาพ ดังนี้**

**1) ศาสตราจารย์ ดร.ทรงศักดิ์ ศรีกาฬสินธุ์ ประธาน**

**2) รองศาสตราจารย์ ดร.ไพศาล หวังพานิช กรรมการ**

**3) ผู้ช่วยศาสตราจารย์ไพศาล หุ่นแก้ว กรรมการ**

**4) รองศาสตราจารย์ดร.เสาวณีย์ สิกขาบัณฑิต กรรมการและเลขานุการ**

ต่อมามหาวิทยาลัยราชภัฎธนบุรี ประกอบด้วยหน่วยงานภายในมหาวิทยาลัยรวมทั้งคณะครุศาสตร์รับการประเมินคุณภาพภายนอก ระดับอุดมศึกษารอบที่สอง จากสมศ. เมื่อวันที่ 8 , 11 - 13 และ 15 กันยายน 2549 โดยใช้ผลการดำเนินงานปีการศึกษา 2548 มาจัดทำรายงานการประเมินตนเองตามแนวทางการประเมินของสมศ.ซึ่งมี 7 มาตรฐาน คือ

1) มาตรฐานด้านคุณภาพบัณฑิต

2) มาตรฐานด้านงานวิจัยและงานสร้างสรรค์

3) มาตรฐานด้านการบริการวิชาการ

4) มาตรฐานด้านการทำนุบำรุงศิลปะและวัฒนธรรม

5) มาตรฐานด้านการพัฒนาสถาบันและบุคลากร

6) มาตรฐานด้านหลักสูตรและการเรียนการสอน

7) มาตรฐานด้านระบบการประกันคุณคุณภาพ

ซึ่งมีคณะกรรมการตรวจเยี่ยมและประเมินคุณภาพ ดังนี้

1) ดร. อุทัย ดุลยเกษม ประธาน

2) รองศาสตราจารย์ ดร. กุณฑล ศรีเสริมโภค กรรมการ

3) รองศาสตราจารย์ ดร.ณรงค์ อยู่ถนอม กรรมการ

4) ดร. สุเทพ บุญซ้อน กรรมการและเลขานุการ

มหาวิทยาลัยราชภัฎธนบุรีซึ่งประกอบด้วยหน่วยงานภายในรวมทั้งคณะครุศาสตร์ได้ผ่านกระบวนการพิจารณาตามขั้นตอนของสำนักงานรับรองมาตรฐานและประเมินคุณภาพการศึกษาแล้ว คือ “**รับรอง**” มาตรฐานคุณภาพสถาบันอุดมศึกษา ระดับสถาบัน และคณะครุศาสตร์ได้นำผลตลอดจนข้อเสนอแนะมาปรับปรุงและพัฒนาคุณภาพของคณะอย่างต่อเนื่อง อันจะส่งผลต่อ**คุณภาพบัณฑิตสาขาวิชาการศึกษา**และผลผลิตของคณะครุศาสตร์ต่อไป

**บทที่ 3**

**ระบบประกันคุณภาพการศึกษาภายใน ระดับคณะ**

**ระดับคณะ** ประกอบด้วยผลการดำเนินงานระดับหลักสูตร และเพิ่มเติมตัวบ่งชี้ที่ดำเนินการ ในระดับคณะจำนวนรวม 13 ตัวบ่งชี้ ดังนี้

|  |  |  |
| --- | --- | --- |
| **องค์ประกอบใน**  **การประกันคุณภาพคณะ** | **ตัวบ่งชี้** | **เกณฑ์พิจารณา** |
| 1. การผลิตบัณฑิต | 1.1 ผลการบริหารจัดการหลักสูตรโดยรวม | ค่าเฉลี่ยของระดับคุณภาพของทุกหลักสูตรที่คณะรับผิดชอบ |
| 1.2 อาจารย์ประจำคณะที่มีคุณวุฒิปริญญาเอก | ร้อยละของอาจารย์ประจำคณะที่ มีคุณวุฒิปริญญาเอก |
| 1.3 อาจารย์ประจำคณะที่ดำรงตำแหน่งทางวิชาการ | ร้อยละของอาจารย์ประจำคณะ ที่ดำรงตำแหน่งทางวิชาการ |
| 1.4 จำนวนนักศึกษาเต็มเวลาเทียบเท่าต่อจำนวนอาจารย์ประจำ | สัดส่วนจำนวนนักศึกษาเต็มเวลาเทียบเท่าต่อจำนวนอาจารย์ประจำ |
| 1.5 การบริการนักศึกษาระดับปริญญาตรี | เกณฑ์มาตรฐาน 6 ข้อ |
| 1.6 กิจกรรมนักศึกษาระดับปริญญาตรี | เกณฑ์มาตรฐาน 6 ข้อ |
| 2. การวิจัย | 2.1 ระบบและกลไกการบริหารและพัฒนางานวิจัยหรืองานสร้างสรรค์ | เกณฑ์มาตรฐาน 6 ข้อ |
| 2.2 เงินสนับสนุนงานวิจัยและงานสร้างสรรค์ | เงินสนับสนุนงานวิจัยและงานสร้างสรรค์ทั้งภายในและภายนอกต่อจำนวนอาจารย์ประจำและนักวิจัย |
| 2.3 ผลงานทางวิชาการของอาจารย์ประจำและนักวิจัย | ผลงานทางวิชาการทุกประเภทต่ออาจารย์ประจำและนักวิจัย |
| 3. การบริการวิชาการ | 3.1 การบริการวิชาการแก่สังคม | เกณฑ์มาตรฐาน 6 ข้อ |
| 4. การทำนุบำรุงศิลปะและวัฒนธรรม | 4.1 ระบบและกลไกการทำนุบำรุงศิลปะและวัฒนธรรม | เกณฑ์มาตรฐาน 7 ข้อ |
| 5. การบริหารจัดการ | 5.1 การบริหารของคณะเพื่อการกำกับติดตามผลลัพธ์ตามพันธกิจ กลุ่มมหาวิทยาลัย และเอกลักษณ์ของคณะ | เกณฑ์มาตรฐาน 7 ข้อ |
| 5.2 ระบบกำกับการประกันคุณภาพหลักสูตร | เกณฑ์มาตรฐาน 6 ข้อ |

**สรุปผลการประเมินตนเอง องค์ประกอบที่ 5 : การบริหารจัดการ**

|  |  |  |  |  |  |
| --- | --- | --- | --- | --- | --- |
| **ตัวบ่งชี้** | **เป้าหมาย** | **ผลการดำเนินงาน** | **บรรลุเป้าหมาย** | | **คะแนนการประเมิน** |
| **🗹 (บรรลุ)** | **🗷 (ไม่บรรลุ)** |
| 5.1 |  |  |  |  |  |
| 5.2 |  |  |  |  |  |
| **เฉลี่ยคะแนนองค์ประกอบที่ 5** | | | | |  |

**ผลการวิเคราะห์จุดเด่นและจุดที่ควรพัฒนา องค์ประกอบที่ 5**

| **จุดเด่น** | **จุดที่ควรพัฒนา** |
| --- | --- |
| 1. | 1. |
| 2. | 2. |
| 3. | 3. |
| 4. | 4. |
| 5. | 5. |